《阅古堂》
宋代·韩琦

仲尼大圣人，文武亦云学。况其下者乎，而不事砻琢。

伊予之逢辰，进本任愚朴。今辱寄中山，地重扼幽朔。

日惧不克堪，误上所简擢。古之良守帅，功业甚奇卓。

思以救空疏，志慕极坚确。后圃新吾堂，左右谨图模。

公馀时纵观，大可儆龊龊。奔雷发聋聩，皎日破昏浊。

苟能奉规矩，曷愧大匠斲。或此贤宾僚，指顾便扬攉。

四座企清风，耳目外优乐。子好虚名哉，事实出诚悫。

庶几得涓尘，聊以助海岳。唯有大忠心，不在先觉觉。

作者简介：韩琦（1008—1075年），字稚圭，自号赣叟，汉族，相州安阳（今属河南）人。北宋政治家、名将，天圣进士。初授将作监丞，历枢密直学士、陕西经略安抚副使、陕西四路经略安抚招讨使。与范仲淹共同防御西夏，名重一时，时称“韩范”。嘉祐元年（1056），任枢密使；三年，拜同中书门下平章事。英宗嗣位，拜右仆射，封魏国公。神宗立，拜司空兼侍中，出知相州、大名府等地。熙宁八年卒，年六十八。谥忠献。《宋史》有传。著有《安阳集》五十卷。《全宋词》录其词四首。